1895—1896 йылдарҙа Федосова  Петербург, Мәскәү, Түбәнге Новгород һәм башҡа ҡалаларҙа сығыш яһай. Ойоштороусыһы Петрозаводск  гимназияһы уҡытыусыһы  Павел Тимофеевич Виноградов була, уға Т.И. Филиппов, Ф.М.  Истомин һәм башҡа йәмәғәт эшмәкәрҙәре һәм фольклорсылар ярҙам итә. Матбуғат Федосованың  Рәсәйҙең  төрлө ҡалаларында   31 сығышы  тураһында хәбәр итә, уларҙың күпселеге  Петербургта һәм Түбәнге Новгородта үтә.